Elhunyt Antalfy István - KecsUP
Kezdőlap Kecsó Elhunyt Antalfy István
96 éves korában Elhunyt Antalfy István Pilinszky-díjas költő, a Magyar Kultúra Lovagja, a Magyar Írószövetség tagja.
Egyik barátja révén 1957-ben Kecskeméten kapott állást, azóta a hírös városban élt. Előbb gépíró, azután könyvelő volt, majd az AGRIKON megyei vállalat főkönyvelői feladatait látta el, onnan ment el 1984-ben nyugdíjba. Munka mellett ifjúkori szenvedélyét is folytatta: versei, prózái, meséi, műfordításai napi- és hetilapokban, folyóiratokban, rádióban, televízióban, antológiákban, irodalmi műsorokban jelentek meg. 1990 óta 44 saját kötetet jegyez. A Hadifogoly Híradó főszerkesztője, az Üzen a homok irodalmi folyóirat szerkesztője. A Bács-Kiskun Megyei Írók és Költők Baráti Köre alapítója, a Krúdy Gyula Irodalmi Kör, a Volt Hadifoglyok Bajtársi Szövetsége és a Magyar Írószövetség tagja.
Életútja során számos elismerést kapott: Munka Érdemrend (1982), Hadifogoly-emlékérem, Honvédelemért kitüntető cím II. fokozata (1998), Pilinszky-díj (1999), Krúdy Gyula-emlékérem (2004), a Magyar Kultúra Lovagja (2006), KLARIS Életmű-díj (2013).
Antalfy Istvánról bővebben itt olvashat.
Előző cikkLelassultak az uniós kifizetések
Következő cikkÁlláshirdetés minimális kommentárral
Hírös Embör - 2020.01.22.
A polgármester alkalmassági vizsgája – 4. rész